als_Latn dik_Latn sag_Latn
Shkodranët besojnë, që ashtu si edhe heret e tjera, malazezi Devish Haxhiosmanoviç do të mund ta nxjerrë Vllazninë nga kriza Që prej ditës së sotme, në krye të pankinës kuqeblu do të jetë tekniku nga Podgorica. Në fakt, për lexuesit e “Sport Ekspres”, nuk është një lajm i panjohur, pasi ditë më parë, në faqet e kësaj gazete, pas “jo-së” së thënë nga shkodrani Armando Cungu, u citua me përqindje të madhe mundësia e marrjes së drejtimit nga “Deda”, siç edhe e njohin shkodranët. Nga sa bëhet i ditur, vendimin për emërmin në krye të kuqebluve e ka marrë vetë kryebashkiaku-presidenti, Lorenc Luka, duke e përzgjedhur atë prej një liste me emra që ishin vënë në tavolinë për të zëvendësuar vendin bosh të lënë nga tekniku i larguar, Agim Canaj. Pas marrjes së vendimit, Haxhiosmanoviç ka mbërritur në Shkodër mesditen e djeshme nga Podgorica ku ai jeton me familjen e tij, dhe pasi ka konsumuar një kafe pune nën shoqërinë e drejtorit sportiv Grima dhe kryebashkiakun Luka, sërishmi nën shoqërinë e Grimes ka shkuar në fushën sportive të Shtojit, ku ka ndjekur për rreth 20 minuta seancën stërvitore të kuqebluve. Prania e tij në fushën sportive të Shtojit, nuk ka qënë e vështirë të kuptohet nga ana e vetë futbollistëve, se Deda do të jetë trajneri i ri i tyre. Ndonëse detaje më të hollësishme pritet të mësohen nga vetë goja e Haxhiosmanoviçit ditën e sotme, paraprakisht, burime zyrtare pranë klubit të futbollit Vllaznia, bëjnë të ditur për “Sport Ekspres”, se marrëveshja me malazezin është arritur që ai të marrë përsipër drejtimin e Vllaznisë për pjesën e mbetur të sezonit, me shpresë për ta nxjerrë skuadrën nga kriza. Ndërsa në lidhje me pankinën, trajneri malazez nuk ka shfaqur ndonjë preferencë për të ndryshuar stafin, çka do të thotë se pranë tij do të vijojnë të jenë dyshja Nikaj-Dani, i pari zv/trajner dhe i dyti trajner i portjerëve. Përvoja e suksesshme me Vllazninë bëri që drejtuesit e Ades në futboll për femra ta ofrojnë tek skuadra e tyre, ku Haxhiosmanoviç arrin të koleksionojnë sezonin e kalur edhe një trofe tjetër, atë të titullit kampion. Stazhi kaq i gjatë i bashkëpunimit me Vllazninë si dhe futbollin e femrave, por edhe kur ka drejtuar Erzenin e Shijakut si trajner i Fut-Sallës ka bërë që Deda të avancojë jo pak në të folurën e gjuhës shqipe, ç’ka këtë radhë, me rikthimin e tij sërish në krye të Vllaznisë, nuk do të ketë nevojë as për përkthyes.
Vllaznia, rikthehet Deda0
Share.
als_Latn als_Latn eng_Latn